als_Latn dik_Latn sag_Latn
Champions League rikthehet sot me dy takime të vlefshme për raundin e 1/16-ve. Në Shën Petërburg në orën 18:00, rusët e Zenith përballen kundër Borusia Dortmund. Gjermanët janë në një pikë kritike në një sezon me ulje-ngritje në Bundesligë. Në fundjave u shpartalluan në mënyrë surprize nga Hamburgu 3-0 ndërsa projekti Klop duket se nuk po funksion në skuadër, duke hasur rezistencë nga skuadrat e tjera.
Nga ana tjetër, rusët e Zenith kanë shansin të shkruajnë një kapitull të ri në historinë e tyre, në rast se do të eleminojnë. Të paktën ky është mesazhi që tekniku italian Luciano Spaleti u ka dhënë lojtarëve në stërvitjen e fundit. Dani dhe Kristiano Ansaldi janë të dëmtuar ndërsa Roman Shirokov është rikuperuar. I vetmi problem, Aleksandër Kerzhakov, i cili nuk e ka përfunduar stërvitjen e djeshme. Në kampin kundërshtar për Dortmund janë rikthyer Marko Rojs dhe Sven Bender ndërsa janë të dëmtuar Ilkay Gundogan, Neven Subotic dhe Jakob Blazhikovski.
Në orën 20:45 në Karaiskaqi Olimpiakos pret Manchester United. Vendasit duket se kanë mbyllur çështjen titull në kampionat me 20 pikë më shumë se vendi i dytë, ndërsa pritet të shpallen kampion për herë të 16 në histori. Por në këtë përballje, skuadra e teknikut të mirënjohur Michel nuk do të ketë dy lojtarë shumë të rëndësishëm në përballjen me djajtë e kuq, Mitroglu dhe Saviola. I pari i shitur në merkaton e janarit të Fulham, ndërsa argjentinasi i dëmtuar.
Ndërkohë për skuadrën e Devid Mojes, Champions është mundësia e fundit për të luftuar për një trofe pas një sezoni të dobët në premier dhe të eleminuar nga dy kupat e Anglisë. Për yjet e skuadrës, ky kompeticion është mundësia e fundit për të shpëtuar sezonin ndërsa Uejn Runi u ka bere thirrje shokëve të tij që tashmë gjithsecili duhet të marrë përgjegjësitë.
als_Latn als_Latn als_Latn als_Latn